text: Петричев: Тимът от Ловеч ще стане ЦСКА, когато Левски и другите го признаят - БГ Футбол - Първа лига - Gong.bg
  Петричев: Тимът от Ловеч ще стане ЦСКА, когато Левски и другите го признаят
  16 март 2018, 13:38
  Изпълнителният директор на Лудогорец Ангел Петричев публикува изявление в профила си в социалната мрежа Facebook, че "отборът от Ловеч ще стане ЦСКА едва, когато Левски и останалите отбори ги признаят".
  Ето думите на Ангел Петричев без съкращения:
  Здравейте приятели и фенове на Лудогорец!
  Много от вас ме питат защо не отговаряме на безкрайните лъжи и манипулации, които бълва Стойчо Стоилов. Ами много просто, ако хвърляш камък по всяко куче, което те лае, никога няма да стигнеш крайната си цел. Този господин вече толкова прекали, че съм убеден, че е омръзнал и на себе си. Очевидно е много силно желанието на шефовете на преименувания отбор да ги приемат за цесекари, но това няма как да стане с езика на омразата. Каквито искат клонки да сложат на емблемата, колкото и годишнини да се опитват да честват, те ще си останат отбора от Ловеч, който се премести в София с маркетингова цел (това не е моя излишльотина, а го написаха сами до УЕФА).